OpenLLM-France/wikimedia huggingface dataset:
# Eliseu Trenc i Ballester

Eliseu Trenc Ballester (Maseras, País de Foix, 1944) és un historiador de l'art i professor de literatura hispànica, fill d'exiliats d'Albelda, la Llitera.

## Biografia

A París es llicencià en Lletres d'espanyol (1968) i en Història de l'Art i d'Arqueologia (1980). Va viure uns anys a Barcelona, on la seva assistència als cursos per a estrangers de l'IEC li desvetllà un interès especial per la seva cultura familiar. El 1987 esdevingué Maître de conférences a la Universitat de Rennes 2, d'on passà el 1991 a La Sorbona, Universitat de Paris III, fins al 1996, any en què guanyà el càrrec de Professeur (catedràtic) d'espanyol a la Université de Reims Champagne-Ardenne, on encara exerceix.
El seu camp principal de recerca és la Història de l'art català dels XIX i XX, amb un interès particular per les arts gràfiques (gravat, arts del llibre, cartell, publicitat impresa), el Modernisme català, les relacions entre la literatura i l'art del Simbolisme i les relacions artístiques entre França i Catalunya. És membre corresponent a París de la Reial Acadèmia Catalana de Belles Arts de Sant Jordi des del 1993 i de l'Institut d'Estudis Catalans des del 2008, i ha estat president de l'Associació Francesa de Catalanistes, del 2002 al 2004, entitat de la que ara és president d'honor. És vicepresident de la Societat dels Hispanistes Francesos (des 2004). És oficial de l'Orde de les Palmes Acadèmiques de França des del 2001.

## Llibres i treballs

La seva tesi, Les Arts Graphiques de l'époque moderniste à Barcelone, del 1974, fou publicada a Barcelona en doble edició catalana i castellana (1977), llibre que des d'aleshores ha esdevingut clàssic en aquesta matèria. Altres llibres importants d'ell són Alexandre de Riquer (1856-1920), The British Connection in Catalan Modernism (Sheffield 1988, en col·laboració amb Alan Yates), la monografia més completa existent sobre Alexandre de Riquer (Barcelona 2000) o Barcelone des avantgardes (París 2001, en col·laboració amb Brigitte Léal). Ha estat editor de Les avant-gardes en Catalogne (París 1995, amb Serge Salaün), La prensa ilustrada en España (Montpeller 1996), Au bout du voyage, l'île: mythe et réalité (Reims 2001) i La recepció de la literatura catalana a Europa, (Montpeller 2004, amb Montserrat Roser). Ha publicat capítols de l'obra col·lectiva Art de Catalunya (Barcelona 2000-2001) i capítols cabdals de l'obra El Modernisme (Barcelona 2002-2003), tema del que és sens dubte un dels màxims especialistes. Ha col·laborat en una trentena de catàlegs d'exposicions especialment sobre el Modernisme (Ramon Casas, el Simbolisme, Xavier Gosé, William Morris, Alexandre de Riquer, Apel·les Mestres, Manolo Hugué, Santiago Rusiñol, Joaquim Mir, Mateo Hernández, etc.) i ha publicat articles de recerca sobre William Degouve de Nuncques, ex-libris, Joseph Flaugier, Ferran Canyameres, l'art contemporani i el còmic. Ha col·laborat sovint a revistes i periòdics catalans.

## Referències

* ↑ «Trenc Ballester, Eliseu». Reial Acadèmia Catalana de Belles Arts de Sant Jordi, s.d. Arxivat de l'original el 2018-02-23. [Consulta: 22 febrer 2018].
# Eurímac (mitologia)

Segons la mitologia grega, Eurímac (grec antic: Eurimachus, llatí: Εὐρύμαχος) és un personatge mític grec, seguidor d'Hipodamia, princesa dels flegieus, que va destruir Tebes després de la mort d'Amfíon i Zetos.

## Referències

* ↑ Pausànies, Descripció de Grècia, VI 21.6, 10.27.
# Lophuromys sikapusi

Lophuromys sikapusi és un rosegador del gènere Lophuromys que viu a l'est i al centre d'Àfrica, des de Sierra Leone fins a la República Centreafricana i la República del Congo. Aquesta espècie pertany al subgènere Lophuromys i està relacionada amb L. ansorgei i L. angolensis, que fins al 1997 i 2000 foren classificades com a part de L. sikapusi. La llargada corporal és d'entre 105 i 140 mm, la llargada de la cua d'entre 57 i 85 mm, la llargada de les potes posteriors d'entre 20i 26 mm, la llargada de les orelles d'entre 15 i 20 mm, la llargada del crani d'entre 294 i 330 mm i el pes d'entre 46 i 89 g. Té 60 cromosomes.

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Cabdill tacat

El cabdill tacat (Todirostrum maculatum) és un ocell de la família dels tirànids (Tyrannidae).

## Hàbitat i distribució

Habita manglars i bosc de rivera de les terres baixes a l'est de Colòmbia, nord-est de Veneçuela, Trinitat, Guaiana, est del Perú, nord de Bolívia i nord del Brasil amazònic.

## Referències

* ↑ «Cabdill tacat». Cercaterm. TERMCAT, Centre de Terminologia. Rev. 20/10/2022(català)
# Riu Bicaz

El Bicaz (en hongarès: Békás-patak) és un afluent dret del riu Bistrița a Romania. La seva font es troba a les muntanyes de Hășmaș. El seu curs més elevat, aigües amunt del Llac Roig (Lacul Roșu), també s’anomena Vereșchiu. Altres afluents de Lacul Roșu són Pârâul Oii (Oaia), Licoș i Suhard. Descarrega a la Bistrița a la ciutat de Bicaz. La seva longitud és de 39 km i la seva mida de conca és de 566 km².
Els principals afluents del riu són:
* Afluents de la riba esquerra: Licoș, Suhard, Cupaș, Lapoș, Șugău, Țepeșeni, Capra (o Pârâul Jidanului), Chișirig, Pârâul Izvorului, Neagra, Tașca, Hamzoaia
* Afluents de la riba dreta: Pârâul Oii, Bicăjel, Bardoș, Surduc, Dămuc, Ticoș, Floarea, Secu
El Congost de Bicaz forma part del parc nacional Cheile Bicazului-Hășmaș.

## Referències

* ↑ Morphometrical characteristics of Red Lake river bain, A. Enea, G. Romanescu and C. Stoleriu
* ↑ Bicaz (jud.
* ↑ Park Presentation / Contact, Cheile Bicazului-Hășmaș National Park
# Currito de la Cruz (1949)

Currito de la Cruz és una pel·lícula dramàtica espanyola de temàtica taurina, dirigida en 1949 per Luis Lucia Mingarro i protagonitzada per Pepín Martín Vázquez (una de les figures de la tauromàquia més importants de la dècada del 1940), Jorge Mistral i Manuel Luna. Va ser la tercera adaptació cinematogràfica de la novel·la del mateix títol d'Alejandro Pérez Lugín.

## Repartiment

* Pepín Martín Vázquez - Currito de la Cruz
* Jorge Mistral - Ángel Romera 'Romerita'
* Manuel Luna - Manuel Carmona
* Nati Mistral - Rocío
* Tony Leblanc - Gazuza
* Juan Espantaleón - Don Ismael
* Félix Fernandez - Copita
* Amparo Martí - Sor María
* Francisco Bernal - Banderiller de Romerita
* Eloísa Muro -Teresa
* Arturo Marín - Marqués
* Rosario Royo - Manuela
* Manuel Requena - El Gordo
* María Isbert - Margaret
* José Prada - Doctor
* Alicia Torres
* Santiago Rivero - Membro quadrilla Carmona

## Referències

* ↑ Bentley p.107

## Bibliografia

* Bentley, Bernard. A Companion to Spanish Cinema. Boydell & Brewer 2008.
# Čalovec

Čalovec és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 1.098 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Api Claudi Neró

Api Claudi Neró (llatí: Appius Claudius Nero) va ser un magistrat romà. Formava part de la gens Clàudia i era de la família dels Nerons.
Després d'exercir algunes magistratures menors va arribar a pretor el 195 aC. L'any següent, durant la revolta de 197 aC va ser propretor a la Hispània Ulterior com a província, però no se sap si va arribar a anar a la mateixa província o la va governar per legats. L'any 189 aC va ser un dels deu comissionats enviat a Àsia a arranjar els afers locals.

## Referències

* ↑ Josep M. Nolla, la campanya de m. p. cató a empúries el 195 a.c. Algunes consideracions
* ↑ Titus Livi. Ab Urbe Condita XXXVII,55
# Chilochromopsis

Chilochromopsis és un gènere monotípic d'arnes de la família Crambidae. Conté només una espècie, Chilochromopsis sceletogramma, que es troba a Mèxic, Costa Rica i Cuba.

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
* ↑ BOLD Systems
# Held by the Enemy

Held by the Enemy és una pel·lícula muda de la Paramount dirigida per Donald Crisp i protagonitzada per Agnes Ayres, Jack Holt i Wanda Hawley. Basada l'obra de teatre homònima de William Gillette, la pel·lícula es va estrenar el 24 d'octubre de 1920.

## Argument

Durant la Guerra Civil Nord-americana, el marit de Rachel Hayne, un soldat confederat, és donat per mort i la ella queda en mans dels enemics en quedar la casa dins de les línies ocupades pels soldats de la Unió. La dona és protegida dels saquejadors pel coronel Prescott, de qui de mica en mica s'enamora. La noia també rep les atencions del cirurgià militar Fielding de qui cultiva l'amistat per tal d'obtenir quinina i poder-la passar als soldats confederats.
Prescott és apunt de declarar el seu amor a Rachel quan apareix Gordon, el marit de Rachel, que és capturat, acusat d'espia i condemnat a mort. Gordon intenta fugir però és ferit d'un tret. Rachel intenta que pugui escapar simulant que en realitat ha mort. Mentre Gordon és dut en llitera a l'hospital, Fielding demana un examen del cos i descobreix que és viu. Fielding acusa el seu rival Prescott d'ordir un complot per fer escapar l'espia de l'hospital. El general Stanton aixeca la mortalla del cos, només per trobar que Gordon s'ha suïcidat, alliberant tant Rachel com Prescott.

## Repartiment

* Agnes Ayres (Rachel Hayne)
* Wanda Hawley (Emmy McCreery)
* Jack Holt (coronel Charles Prescott)
* Lewis Stone (capità Gordon Haine)
* Josephine Crowell (Sarah Hayne)
* Lillian Leighton (Clarissa)
* Robert Cain (cirurjà brigada Fielding)
* Walter Hiers (Thomas Beene)
* Robert Brower (oncle Rufus)
* Clarence Geldart (general Stanton)
* Byron Douglas

## Referències

* ↑ «“Held By the Enemy”». Motion Picture News XXII, 16, 09-10-1920, pàg. 2724-2725.
* ↑ «“Held By the Enemy”». Motion Picture News XXII, 16, 09-10-1920, pàg. 2889.
* ↑ «Advance information on all film releases». Motion Picture News, 16-10-1920, pàg. 3076.
# Riu Betsiboka

El riu Betsiboka és un dels principals rius de Madagascar, que discorre per la zona centre-nord de l'illa, amb una longitud de 525 km. Flueix cap al nord-oest i desemboca a la badia de Bombetoka, formant un gran delta. S'origina a l'est d'Antananarivo. El riu és envoltat de manglars i es distingeix per les seves aigües taronja-vermelloses, causades per la enorme quantitat de llim d'aquest color que transporta cap al mar. Gran part d'aquest residu es diposita a la desembocadura del riu o a la badia. Aquesta característica és la evidència dramàtica de l'erosió del nord-oest de Madagascar. L'eliminació del bosc autòcton en detriment dels cultius i la pastura a partir de mitjans del segle xx principalment, ha generat pèrdues anuals massives de sòl que arriben a unes 250 tones per hectàrea en algunes regions de l'illa, la quantitat més gran enregistrada arreu del món.
* Estuari del Betsiboka vist des de l'espai
* El Betsiboka en condicions normal
* El riu Betsiboka quan es desborda

## Referències

* ↑ Bradt, Hilary. Madagascar: The Bradt Travel Guide. Bradt Travel Guides, 17 maig 2011, p. 82. ISBN 978-1-84162-341-2.
* ↑ Tsilavo Raharimahefa and Timothy M. Kusky «Environmental monitoring of Bombetoka bay and the Betsiboka estuary, Madagascar, using multi-temporal satellite data». [Consulta: 29 gener 2018]. Arxivat 2012-12-09 at Archive.is «Còpia arxivada». Arxivat de l'original el 2012-12-09. [Consulta: 29 gener 2018].

## Enllaços externs

* «Sediment Laden Drenatges» a l'Institut Lunar i Planetari, USRA
# Curro

Curro és el nom de la mascota de l'Exposició Universal de Sevilla de 1992. Fou dissenyada per Heinz Edelmann i resultà la guanyadora d'un concurs en la que s'hi presentaren 23 dissenys més.
Curro és un ocell amb potes d'elefant, amb una gran cresta multicolor que fa referència als cinc continents. El nom de Curro es deu a la forma familiar d'Andalusia a anomenar així als anomenats Francisco. La mascota es donà a conèixer el 14 de març de 1989 a Madrid i es presentà oficialment el 20 d'abril de 1990 a Sevilla. Curro tingué una gran popularitat, esdevenint una potent imatge publicitària de l'esdeveniment.

## Enllaços externs

* Web de l'Expo´92 Arxivat 2019-08-21 a Wayback Machine.
Viccionari
# ÖBB Clase 5047 DMU

La Classe 5047 DMU és un automotor construït per Jenbacher Werke (Austria) l'any 1987. És una unitat de disseny convencional amb una cabina en cada costat i portes corredisses en cada extrem de la carrosseria. Les cabines del maquinista tenen una porteta connectada al vagó per a revisar els bitllets dels passatgers. El maquinista pot informar els passatgers mitjançant un micròfon a la cabina.
| Tipus: | Unitat Múltiple Dièsel de passatgers per a línies secundàries. |
| Motor: | Daimler Benz OM 444A de 420 kW i sis cilindres dièsel (per vagò) |
| Transmissió: | Hidràulica |
| Velocitat màxima | 120 KPH |
| Pes: | NA |
| Llongitud total de cada cotxe | 25,42 Metres |
| Amplada de Vía | 1.435 mm |

## Regions on s'utilitzava

Aquest tren s'utilitzava en zones amb pujades en un radi de 200 km al voltant de Viena. També va arribar a Sopron (Hongria) i fins i tot més al sud.

## Producció i empreses contractants

La ÖBB va aconseguir 30 unitats d'aquest tren, la unió Austro-Hongarèsa de companyies ferroviàries GySEV va també comprar algunes unitats.

## Referències

La Enciclopedia de Trenes y Locomotoras de David Ross
# JAAS

Java Authentication and Authorization Service, o JAAS, pronunciat "Jazz" i que significa Servei d'Autenticació i Autorització en Java, és un entorn de seguretat de Java per la seguretat centrada en l'usuari per augmentar la seguretat basada en codi Java. Des del JRE 1.4, JAAS hi està integrat - prèviament JAAS va ser subministrat com una extensió d'una llibreria de Sun.

## Enllaços externs

* Plana principal de JAAS (anglès)
* Tutorial de JAAS (anglès)
# Anàlisi de gradients

L'anàlisi de gradients és un mètode analític empíric utilitzat per estudiar les comunitats vegetals, relacionant l'abundància de les diverses espècies amb gradients mediambientals. Es basa en mètodes estadístics, com l'anàlisi multivariant i la mitjana ponderada. Els gradients es refereixen a variables que són importants per a la vida de les diferents espècies vegetals, com ara la temperatura, la disponibilitat d'aigua, la il·luminació, els nutrients del sol, etc.

## Referències

* Mike Palmer, Ordination Methods for Ecologists Botany Department of Oklahoma State University. Retrieved 15 August 2010.
# Cens dels Estats Units del 1980

El Cens dels Estats Units del 1980 és el 20è cens dels Estats Units, dirigit pel Census Bureau, determinà que la població resident als Estats Units era de 226.545.805 persones amb un increment de l'11,4 per cent sobre les 203.184.772 persones del cens de 1970.

## Preguntes del cens

El cens de 1980 demanava la següent informació a tots els ciutadans:
* Adreça
* Nom
* Relació amb la seva llar
* Sexe
* Raça
* Edat
* Estat marital
* Si és d'origen o descendència hispànica
Va ser el primer cens a preguntar sobre el nom del cap de casa ("head of household.")

## Rànquing d'estats

| Rang | Estat | Població |
| 1 | Califòrnia | 23,669,000 |
| 2 | Nova York | 17,557,000 |
| 3 | Texas | 14,228,000 |
| 4 | Pennsilvània | 11,867,000 |
| 5 | Illinois | 11,419,000 |
| 6 | Ohio | 10,797,000 |
| 7 | Florida | 9,739,000 |
| 8 | Michigan | 9,259,000 |
| 9 | Nova Jersey | 7,364,000 |
| 10 | Carolina del Nord | 5,874,000 |
| 11 | Massachusetts | 5,737,000 |
| 12 | Indiana | 5,491,000 |
| 13 | Geòrgia | 5,464,000 |
| 14 | Virgínia | 5,346,000 |
| 15 | Missouri | 4,917,000 |
| 16 | Wisconsin | 4,706,000 |
| 17 | Tennessee | 4,591,000 |
| 18 | Maryland | 4,216,000 |
| 19 | Louisiana | 4,203,000 |
| 20 | Washington | 4,130,000 |
| 21 | Minnesota | 4,077,000 |
| 22 | Alabama | 3,891,000 |
| 23 | Kentucky | 3,661,000 |
| 24 | Carolina del Sud | 3,119,000 |
| 25 | Connecticut | 3,107,000 |
| 26 | Oklahoma | 3,026,000 |
| 27 | Iowa | 2,914,000 |
| 28 | Colorado | 2,890,000 |
| 29 | Arizona | 2,718,000 |
| 30 | Oregon | 2,632,000 |
| 31 | Mississipi | 2,520,000 |
| 32 | Kansas | 2,363,000 |
| 33 | Arkansas | 2,285,000 |
| 34 | Virgínia de l'Oest | 1,950,000 |
| 35 | Nebraska | 1,570,000 |
| 36 | Utah | 1,461,000 |
| 37 | Nou Mèxic | 1,299,000 |
| 38 | Maine | 1,125,000 |
| 39 | Hawaii | 985,000 |
| 40 | Rhode Island | 948,000 |
| 41 | Idaho | 945,000 |
| 42 | Nou Hampshire | 921,000 |
| 43 | Nevada | 799,000 |
| 44 | Montana | 787,000 |
| 45 | Dakota del Sud | 690,000 |
| 46 | Dakota del Nord | 654,000 |
| x | Districte de Colúmbia | 638,000 |
| 47 | Delaware | 596,000 |
| 48 | Vermont | 512,000 |
| 49 | Wyoming | 471,000 |
| 50 | Alaska | 400,000 |
Entre el cens de 1980 i el cens de 1990, la població dels Estats Units es va incrementar en aproximadament 22.164.837 o el 9,8%.

## Referències

* ↑ «Population and Area (Historical Censuses)». United States Census Bureau. Arxivat de l'original el 24 juny 2008. [Consulta: 20 juny 2008].
* ↑ «Library Bibliography Bulletin 88, New York State Census Records, 1790-1925» p. 46 (p. 52 of PDF). New York State Library, 01-10-1981. Arxivat de l'original el 30 gener 2009. [Consulta: 15 desembre 2008].
* ↑ Frum, David. How We Got Here: The '70s. New York, New York: Basic Books, 2000, p. 246. ISBN 0-465-04195-7.

## Enllaços externs

* Historic US Census data
* 1981 U.S Census Report Contains 1980 Census results
# Mona Cheeta

Cheeta o Cheetah (en català Xita) és el nom d'un personatge ximpanzé que apareix en nombroses pel·lícules de Tarzan entre els anys 1930-60, així com en la sèrie de televisió basada en ell els anys 1966-68, acompanyant el personatge protagonista. El paper de Cheeta dona unes notes d'humor al relat i ajuda Tarzan a comunicar-se amb els seus aliats. Cheeta no apareix en els llibres originals d'Edgar Rice Burroughs sobre Tarzan, va ser un personatge introduït pels films.
El personatge de Cheeta ha estat interpretat per diversos actors al llarg del temps, la major part dels quals ximpanzés mascles. Alguns d'aquests també han estat coneguts amb el nom o el sobrenom de Cheeta.

## Filmografia

Un dels ximpanzés que apareix com a Cheeta a les pel·lícules de Tarzan protagonitzades per Johnny Weissmuller als anys 1930 es deia Jiggs, i va morir l'any 1938.
L'any 2011 va morir un ximpanzé conegut com a Cheeta i del qual s'havia afirmat que era el Cheeta original, per bé que l'any 2008 es va saber que aquesta informació era falsa, ja que probablement havia nascut cap a l'any 1960.

## Fundació C.H.E.E.T.A.

L'any 1991 Dan Westfall va crear la fundació C.H.E.E.T.A, sigles de "Creative Habitats and Enrichment for Endangered and Threatened Apes", dedicada a la cura de simis retirats que s'han dedicat al negoci de l'espectacle.

## Referències

* ↑ The Washington Post: Lie of the Jungle: The Truth About Cheeta the Chimpanzee (anglès)
* ↑ Miaminewtimes: Cheetah the Chimp Died in Florida, But There's Little Evidence He Was Actually in Tarzan Movies Arxivat 2012-01-04 a Wayback Machine. (anglès)

## Enllaços externs

* Pàgina de la fundació C.H.E.E.T.A (anglès)
# Riu Sabie

El riu Sabie és un dels rius amb més biodiversitat de Sud-àfrica. Neix a les muntanyes Drakensberg, al Mont Anderson, a 2.286 m d'altitud, on la pluviometria és d'uns 2.000 litres anuals i flueix per Mpumalanga, el Parc Nacional Kruger i a Moçambic. Té una conca de 7.096 km² i una llargada de 230 km quan conflueix amb el riu Incomati a Moçambic, a una altitud de 40 m amb una pluviometria de 450 litres anuals. Els rius Sand i Marite són afluents seus. Entre les localitats per on passa hi ha Sabie, Skukuza i Lower Sabie.
# TidalCycles

TidalCycles (també conegut com a "Tidal") és un entorn de codificació en viu dissenyat per a la improvisació musical i la composició. En particular, és un llenguatge específic de domini incrustat a Haskell, centrat en la generació i manipulació de patrons sonors o visuals. Va ser dissenyat originalment per a música basada en quadrícules polirítmiques molt percussives, però ara utilitza una representació reactiva flexible i funcional per als patrons, utilitzant el temps racional. Per tant, Tidal es pot aplicar a una àmplia gamma d’estils musicals, tot i que el seu enfocament cíclic del temps significa que permet l’ús en estils repetitius com Algorave.
Tidal no produeix so en si, sinó a través de l'entorn de so SuperCollider a través del marc SuperDirt o mitjançant MIDI o Open Sound Control.

## Referències

* ↑ McLean, Alex. «Tidal – Pattern Language for Live Coding of Music». Sound and Music Computing. Arxivat de l'original el 2017-10-15. [Consulta: 22 maig 2015].
* ↑ , 01-03-2016, p. 16–17.
* ↑ «TidalCycles, free live coding environment for music, turns 1.0» (en anglès americà). CDM Create Digital Music, 18-12-2018. [Consulta: 27 desembre 2018].
* ↑ McLean, Alex. Making Programming Languages to Dance to: Live Coding with Tidal. New York, NY, USA: ACM, 2014, p. 63–70 (FARM '14). DOI 10.1145/2633638.2633647. ISBN 978-1-4503-3039-8.
* ↑ McLean, Alex; Fanfani, Giovanni; Harlizius-Klück, Ellen (en anglès) Dancecult: Journal of Electronic Dance Music Culture, 10, 1, 23-11-2018.
* ↑ Mollan, Cherylann. «Grooving to Algo‘rhythms’». The Asian Age, 10-02-2019. [Consulta: 1r març 2019].

## Enllaços externs

* Dipòsits de TidalCycles
# Tan Fafang

Tan Fafang (1 de març de 1983) és una esportista xinesa que va competir en judo, guanyadora d'una medalla de bronze al Campionat Asiàtic de Judo de 2003 en la categoria de –63 kg.

## Palmarès internacional

Campionat Asiàtic :
| Any | Lloc | Medalla | Categoria |
| 2003 | Jeju ( Corea del Sud) | 3 | –63 kg |

## Referències

* ↑ Tan Fafang en Judoinside.com (anglès)
# Fage

Fage S.A. (Grec Φάγε, IPA [ˈfaʝe]) és una de les majors companyies gregues fabricants de productes làctics. Amb base a l'Àtica, en concret a l'àrea industrial a l'oest d'Atenes. Entre els seus productes hi ha diversos tipus de llet, iogurts, i gelats. Un dels seus productes més coneguts al nostre país és el iogurt grec Total, encara que aquí arriba en envasos de només 150g (a Grècia són de mig quilo). La paraula φάγε (pronunciada semblant a 'faie') és un verb imperatiu singular amb el significat menja!.
La companyia va ser fundada originalment el 1926 a Patissia, i va anar creixent: el 1954 la primera xarxa de distribució de iogurt de l'Àtica, el 1964 la primera fàbrica de iogurt a Galatsi, el 1974 la fàbrica actual, el 1981 l'exportació al mercat euuropeu del seu conegut iogurt Total.

## Vegeu també

* Mevgal

## Enllaços externs

* FAGE Greece Arxivat 2012-12-08 at Archive.is